L'apartament era perfecte. Espaiós, net i amb unes vistes espectaculars de Cadaqués. A 10 minuts a peu del centre.
Per mi no és un AirBNB a l'ús. No era de cap particular, si no que forma part d'un complex d'Aparthotels, amb la qual cosa perdia l'encant de les recomanacions personals del Host així com el tracte més proper. Independentment el lloc era perfecte per 4 (2 parelles), una habitació notablement millor que l'altra, però això ja són mals menors. La terrassa era el caramel d'aquest apartament, ideal per esmorzar o per fer una cerveseta al vespre. La piscina del complex també era una passada, i a més a més, disposàvem d'espai de pàrking ja que Cadaqués sempre és complicat per aparcar.